Endelig vedtagelse

af Den Europæiske Unions ændringsbudget nr. 3 for regnskabsåret 2003

(2003/754/EF, Euratom)

EUROPA-PARLAMENTETS FORMAND,

der henviser til traktaten om oprettelse af Det Europæiske Fællesskab, særlig artikel 272, stk. 4, næstsidste afsnit,

der henviser til traktaten om oprettelse af Det Europæiske Atomenergifællesskab, særlig artikel 177.

der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget(1), særlig artikel 37 og 38,

der henviser til Den Europæiske Unions almindelige budget for regnskabsåret 2003, endeligt vedtaget den 19. december 2002(2),

der henviser til den interinstitutionelle aftale af 6. maj 1999 mellem Europa-Parlamentet, Rådet og Kommissionen om budgetdisciplin og forbedring af budgetproceduren(3),

der henviser til det foreløbige forslag til Den Europæiske Unions ændringsbudget nr. 1/2003 for regnskabsåret 2003, forelagt af Kommissionen den 26. februar 2003,

der henviser til Den Europæiske Unions til forslaget ændringsbudget nr. 1/2003 for regnskabsåret 2003, vedtaget af Rådet den 8. april 2003,

der henviser til forretningsordenens artikel 92 og bilag IV,

der henviser til Europa-Parlamentets beslutning af 19. juni 2003,

der henviser til forhandlingerne den 22. september 2003 i Rådet, der ikke modificerede Europa-Parlamentets ændringer,

hvormed den procedure, der er fastsat i artikel 272 i traktaten om oprettelse af Det Europæiske Fællesskab og artikel 177 i traktaten om oprettelse af Det Europæiske Atomenergifællesskab, er tilendebragt,

FASTSLÅR:

Eneste artikel

Den Europæiske Unions ændringsbudget nr. 3/2003 for regnskabsåret 2003 er endeligt vedtaget.

Udfærdiget i Strasbourg, den 22. september 2003.

Pat Cox

Formand

(1) EFT L 248 af 16.9.2002, s. 1.

(2) EFT L 54 af 28.2.2003, s. 1.

(3) EFT C 172 af 18.6.1999, s. 1.

ÆNDRINGSBUDGET Nr. 3 FOR DEN EUROPÆISKE UNIONS FOR REGNSKABSÅRET 2003

INDHOLDSFORTEGNELSE

>TABELPOSITION>

SEKTION III

KOMMISSIONEN

UDGIFTER

DEL A

DRIFTSBEVILLINGER

AFSNIT A-3

UDGIFTER VED INSTITUTIONENS UDFØRELSE AF SÆRLIGE OPGAVER

De indtægter, der stammer fra bidrag fra medlemmerne af Den Europæiske Frihandelssammenslutning til Fællesskabets driftsudgifter i henhold til artikel 76 og artikel 82 i aftalen om Det Europæiske Økonomiske Samarbejdsområde, afstedkommer afsættelse af yderligere bevillinger under de relevante poster i dette afsnit i overensstemmelse med finansforordningen. Indtægterne anslås til 14000 EUR.

KAPITEL A-3 0 - FÆLLESSKABSTILSKUD

Bevillingerne under kapitel A-3 0 skal dække tilskud til finansiering af uafhængige institutioner med europæisk sigte og til delvis finansiering af organisationer eller projekter, der fremmer det europæiske civile samfund i overensstemmelse med traktatens principper og følgende kriterier:

- fremme af den europæiske integration

- udvikling af netværk overalt i Europa

- tilskyndelse til partnerskaber med organisationer inden for den offentlige og private sektor

- etablering af netværk mellem organisationer i medlemsstaterne og i ansøgerlandene

- evne til at tiltrække medfinansiering fra eksterne kilder

- budgetmæssig gennemskuelighed, forsvarlig økonomisk forvaltning og årlig regnskabsaflæggelse

- sikring af lige muligheder for handicappede.

En årsberetning om disse tilskud forelægges budgetmyndigheden inden den 30. maj.

Formålet med denne beretning er ligeledes af fastlægge den juridiske art af EU's finansielle tilskud og støttemodtagernes modydelse.

I lovgivningshierarkiet rangerer budgetmyndighedens afgørelser højere end Kommissionens vademecum, som kun er et internt dokument.

Endelig henvises der til, at naturalydelser skal tages i betragtning ved vurderingen af finansiering udefra i forhold til fællesskabstilskud, når disse ydelser er klart kvantificerbare og gøres til genstand for en fælles vurdering af den organisation, der giver dem, og den, der modtager dem.

A-3 0 1 Institutioner med europæisk sigte

A-3 0 1 4 Det fælleseuropæiske universitetscenter

>TABELPOSITION>

Denne bevilling skal dække udgifterne til det fælleseuropæiske universitetscenter med henblik på:

- at fortsætte den europæiske magisteruddannelse i menneskerettigheder og demokratisering i Venedig, som tilrettelægges af 29 universiteter i Den Europæiske Unions medlemsstater, og i den forbindelse forbedre mulighederne for at afholde specialkurser

- at fortsætte programmet, der giver kandidater mulighed for at erhverve praktisk erfaring i en periode på ikke over 12 måneder gennem "Programmet for uddannelse i menneskerettigheder" ved De Forenede Nationer og Den Europæiske Union.